Lagt fram á alþingi „ blað og eikarspjald hvar á voru skornir og uppmyndaðir caracteres eða óvenjulegar stafamyndir . “ Jón Jónsson , kallaður landi , vinnumaður séra Jóns Gíslasonar í Gullbringusýslu átti þá en sagðist aldrei hafa brúkað . Honum voru dæmd tuttugu vandarhögg en stakk af áður en hegningin var lögð á . Á þessu ári rak staf einn í Hrútafirði með broddi ; hann var af góðum grenivið kvistalausum með hvalbeinshólk . Sögðu þeir sem stafinn mældu að hann hefði verið nær 20 álnir , en broddurinn 4 eða 5 álnir , þó mjög upp máður að framan . Stafurinn var svo digur ofan að naumast mátti með báðum höndum yfir spenna . Var meining flestra að hann hefði rekið úr óbyggðum og tilheyrði tröllum . Dómur úr Strandasýslu um ólíðanleg varningskaup á tóbaki og öðru klattaríi .